
ELŐTERJESZTÉS

Martfű Város Önkormányzata vagyonáról és vagyongazdálkodásáról szóló 8/2012.(III.07.) önkormányzati rendelettel kapcsolatos törvényességi felhívás elfogadására

Tisztelt Képviselő-testület!

A Jász-Nagykun-Szolnok Megyei Kormányhivatal törvényességi felügyeleti jogkörében eljárva felhívással élt Martfű Város Önkormányzata vagyonáról és vagyongazdálkodásáról szóló 8/2012.(III.07.) önkormányzati rendelettel szemben.
A törvényességi felhívást az előterjesztéshez mellékelem.
A törvényességi felhívásnak megfelelően a jogszabálysértés megszüntetése érdekében az alábbi intézkedés megtétele szükséges.
Martfű Város Önkormányzata Képviselő-testületének Martfű Város Önkormányzata vagyonáról és vagyongazdálkodásáról szóló 8/2012.(III.07.) önkormányzati rendeletét módosítani, illetve kiegészíteni szükséges a követelésekről való lemondás módjának szabályaival, rögzíteni szükséges, hogy az önkormányzat minősít-e vagyont nemzetgazdasági szempontból kiemelt jelentőségűnek, fel kell tüntetni a korlátozottan forgalomképes vagyonkört, valamint a vagyonkezelői joggal érintett vagyont.

Javaslom, hogy az alábbi határozati javaslat elfogadásával, a törvényességi felhívással a Képviselő-testület értsen egyet, és a mellékelt rendelet-tervezet elfogadásával a jogszabálysértést szüntesse meg.

Martfű, 2013. március 19.
									Szász Éva
									  jegyző


Látta : dr. Kiss Edit
           polgármester



Határozati javaslat:
Martfű Város Önkormányzat Képviselő-testületének
…../2013. (I.24.) Ö. határozata
Martfű Város Önkormányzata vagyonáról és vagyongazdálkodásáról szóló 8/2012.(III.07.) önkormányzati rendelettel kapcsolatos törvényességi felhívás elfogadására

Martfű Város Önkormányzatának Képviselő-testülete a Jász-Nagykun-Szolnok Megyei Kormányhivatal JNB/06/00186/2013. számú, Martfű Város Önkormányzata vagyonáról és vagyongazdálkodásáról szóló 8/2012.(III.07.) önkormányzati rendelettel kapcsolatos törvényességi felhívását elfogadja és az abban foglaltak szerint – a rendelet módosításával és kiegészítésével - a jogszabálysértést megszünteti.

Erről értesülnek: 
1. Jász-Nagykun-Szolnok Megyei Kormányhivatal Szolnok
2. Valamennyi képviselő helyben

